Aaron Nightmare

Aaron megjelenése civilben (Kép forrása: https://hu.pinterest.com/pin/95983035783465394/)

### Család

*"Minket démonok neveltek. Démonok, akik már több embert öltek már meg, mint ahány embernek ismered tán a nevét. Hozzászoktattak bennünket a kínzásokhoz, a fájdalomhoz, a halál érzéséhez. És aki nem bírta… azt megölték. Nálunk így mentek a dolgok." - Aaron Levi-nak a csatlakozásakor*

**Aaron Nightmare** a Felderítő Egység újonc tagja, akit rendkívüli körülmények között soroznak be a Földalatti Városból, megmentve az akasztófától egy gyilkosság után. Levi Ackerman osztagába kerül, remélve, hogy a férfi jobban tudja majd kezelni a múltja miatt. Az első bevetésén Raze végez vele.

## Kinézete

Középmagas, barna hajú és kék szemű fiú, erősen sápadt bőrrel, amihez valószínűleg hozzájárul, hogy a Földalatti városban nőtt fel. Szálkás alkatú, gyors mozgású, valószínűleg a képzettsége és az edzésének stílusa miatt is. Kezdetben civilben látjuk, ekkor szürke inget és világos zakót visel, de ezt gyorsan le kell váltania az egyenruhára, miután bekerül az osztagba. Onnantól a hagyományos, Felderítő Egységre jellemző vastag dzsekit, hosszú csizmát és hevedereket hordja.

A hagyományos, katonaságre jellemző fegyverek mellett hord magánál egy katanát, egy wakizashit, és tíz dobótőrt, hogy a klánja harcmodorját is hatékonyan alkalmazhassa.

## Jelleme

Annak ellenére, hogy nem egy bonyolult jellem, nem mindig lehet a legkönnyebben kiismerni. Bár sosem leplezi a mások iránti hozzáállását, ha valakit rühell, az egyenesen a szemébe mondja az illetőnek. Alapjáraton elég semleges kategória, nem is gonosz, nem is jó, ő csak elvégzi a munkát és megy haza. Nyugodt és éber, az őt ért tanítások miatt képtelen teljesen ellazulni, még alvás közben is állandóan figyel a környezetére. Annak ellenére, hogy látszólag megbízik még az első arra járó emberben is, valójában a háttérben sosem hajlandó senkivel se komolyabban összedolgozni, hisz mint mindig a tanításoknak mindig igaza van. Pontosan emiatt képtelen a szabad ítélethozásra, ha döntést kell hozni, mindig a tanoknak engedelmeskedik, amely a család történelmét tekintve, nem mindig a leghelyesebb úthoz vezet.

Nem félti az életét, barátként kezeli a halált, mind akkor, amikor az ő élete kerül veszélybe, mind akkor, ha épp másét kell elvenni. Annak ellenére, hogy élvezi a harcokat, sosem provokál, csak ha munkáról van szó, és ezeket mindig tiszta, gyors módon teljesíti. Nem szereti a zenéket, a nagy tömegeket, és a felesleges felhajtásokat. Mindenek ellenére, „civilben” még barátságosnak is nevezhetjük, aki viszonylag jól kijön másokkal, még, ha mint említve volt sosem kezeli őket barátként, vagy társként. Annak ellenére, hogy képzett gyilkos, a harci kiképzései miatt képtelen egynél több személyre fókuszálni a csatái során, még akkor se, ha a másik személy ott áll a célpont mellett. Jelenleg megfelelő rivális után keres.

## Története

### Gyermek és fiatalkora

A Földalatti városban, a Nightmare családba született - a Rémálmok Klánjának is nevezték, Aaron a 20. generációjának tagja volt. A család a vérvonaluk ősi szokásait követte, régi rituálék és technikák adódtak tovább köztük, és minden tagjukról pontos információik és feljegyzéseik voltak. A Nightmare család bérgyilkos klánnak számított, és meglehetősen keresettnek, tekintve, hogy igen jók voltak a munkájukban. A klán nem tűrte a gyengeséget, fiatalkoruktól nevelték a gyerekeiket arra, hogy erősek és hatékonyak legyenek, jól forgassák a fegyvert, túl tudjanak élni, és a saját életük kevéssé számítson nekik. Azok a gyerekek, akik nem feleltek meg a kiképzéseken, el kellett, hogy hagyják a családot, ami az utcán szinte a biztos halált jelentette, később pedig maga a kiképzés is olyan keménnyé vált, hogy sokan életüket vesztették rajta. Aaron sikerrel átküzdötte magát a kiképzés szakaszain, noha sok társát elvesztette, és a saját jelleme is erősen átalakult, de ő maga életben maradt.

Már felnőttként, az egyik megbízása azonban balul sült el: nem volt lehetősége megvárni, hogy az ellenfele egyedül maradjon, így egyszerre kellett megvívnia vele, és egy nála jóval nagyobb termetű, fizikailag is erősebb testőrrel, akik közösen sarokba tudták szorítani, és börtönbe juttatták. Mivel eddigre több gyilkosság volt már a számláján, ezért az útja egyenesen a börtönbe vezetett, és jó esélye lett volna az akasztófára is... a Felderítő Egység azonban felajánlotta, hogy a képességeit az emberiség szolgálatába is állíthatja, és csatlakozhat hozzájuk.

### Második évad

A második évad harmadik fejezetének elején Levi megy el Aaronért a börtönbe, hogy felvegye az adatait és közölhesse vele a beosztását. A fiú kezdetben erősen ellenséges vele, és megpróbál engedményeket és nagyobb megbecsülést kicsikarni a férfiből, Levi viszont ismeri a klánját és a képességeit, így közli vele, hogy innentől katona, és kötelező alkalmazkodnia a helyzethez. Később Mikasa is mellé áll az ügyben, kijelentve, hogy Aaron akármit gondol, igenis nélkülözhető, és nem érdekli őket, hogy mennyire kemény a múltja - nagy bosszúságára Levi később az ő felügyeletére bízza.

Aaron elkíséri az osztag tagjait a Földalatti városba is, mivel nagyobb a helyismerete, és szüksége van arra is, hogy megtanuljon együtt dolgozni a csapattal, mikor azonban találkoznak Josh Ravensallal és Anette Stadtbäumerrel, a Barsanban felébredő Raze leszúrja. A fiú nem éli túl a sérülést, Levi és Ymir a Földalatti város területén hantolják el.

## Egyéb

* A Nightmare klán háttere erősen hasonlít a ninjákéhoz, a fegyvereik is erre utalnak.
* Aaron nem játszott sokáig, később kimesélésre került.